CELEX: 62015TN0506
Language: hu
Date: 2015-08-29 00:00:00
Title: T-506/15. sz. ügy: 2015. augusztus 29-én benyújtott kereset – Görög Köztársaság kontra Európai Bizottság

9.11.2015   
            
            
               HU
            
            
               Az Európai Unió Hivatalos Lapja
            
            
               C 371/28
            
         2015. augusztus 29-én benyújtott kereset – Görög Köztársaság kontra Európai Bizottság
   (T-506/15. sz. ügy)
   (2015/C 371/31)
   Az eljárás nyelve: görög
   
      Felek
   
   
      Felperes: Görög Köztársaság (képviselők: G. Kanellopoulos, E. Leftheriotou, O. Tsirkinidou és A.-E. Vasilopoulou)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a tagállamok által az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére kifizetett egyes kiadásokat az európai uniós finanszírozásból kizáró 2015. június 22-i 2015/1119/EU bizottsági végrehajtási határozatot [az értesítés a C(2015) 4076 számon történt] (1), amennyiben kizár az európai uniós finanszírozásból egyes, a 2009-es, 2010-es és 2011-es igénylési évekre vonatkozóan, a termeléshez nem kötődő közvetlen támogatás címén, valamint a 2011-es igénylési évre vonatkozóan kölcsönös megfeleltetés címén eszközölt kiadásokat, valamint azért, mert nem rendelkezett a 2014. november 6-i Görögország kontra Bizottság ügyben hozott ítéletben (T-632/11, EU:T:2014:934) foglaltak teljesítése címén 1 0 4 60  620,42 euró összegnek a Görög Köztársaság részére történő visszatérítéséről a keresetlevélben a jogvita előzményei és a megsemmisítési okok keretében előadottaknak megfelelően; és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   Konkrétabban, ami a termeléshez nem kötődő közvetlen támogatások rendszerében alkalmazott pénzügyi korrekciót illeti, a Görög Köztársaság négy megsemmisítési jogalapra hivatkozik.
   
               1.
            
            
               Az első megsemmisítési jogalapra azon, 25 %-os átalánykorrekció keretében hivatkozik, amelyet az állandó legelők meghatározásának hiányosságai és az ezek 2009-es, 2010-es és 2011-es évek tekintetében történő ellenőrzései folytán szabtak ki, amely jogalapot a felperes a 796/2004 rendelet (2) 2. cikke (2) bekezdésének (majd az 1120/2009 rendelet (3) 2. cikke c) pontjának) téves értelmezésére és alkalmazására alapít.
            
         
               2.
            
            
               A felperes a második megsemmisítési jogalapra ugyancsak azon 25 %-os átalánykorrekció keretében hivatkozik, amelyet az állandó legelők meghatározásának hiányosságai és az ezek 2009-es, 2010-es és 2011-es évek tekintetében történő ellenőrzései folytán szabtak ki, és e jogalapot a 25 %-os pénzügyi korrekció kiszabására vonatkozó iránymutatás téves értelmezésére és alkalmazására – az indokolás hiányosságára –, a Bizottság mérlegelési mozgástere korlátainak átlépésére, valamint az arányosság elvének megsértésére alapítja.
            
         
               3.
            
            
               A felperes a harmadik megsemmisítési jogalapra a mezőgazdasági parcellák azonosítási rendszerének az alkalmazása első évében (2009) fennálló hiányosságai folytán előírt 5 %-os átalánykorrekció keretében hivatkozik, és e jogalapot az iránymutatás téves értelmezésére és alkalmazására – az indokolás hiányosságára –, a Bizottság mérlegelési mozgástere korlátainak átlépésére, valamint az arányosság elvének megsértésére alapítja.
            
         
               4.
            
            
               A felperes a negyedik megsemmisítési jogalapra a helyszíni ellenőrzések hiányosságai tekintetében előírt átalánykorrekciók keretében, pontosabban a 2010-es igénylési év tekintetében nem megfelelően végzett kockázatelemzés folytán előírt 2 %-os korrekció keretében hivatkozik, és e jogalapot az 1122/2009 rendelet (4) 31. cikke (2) bekezdésének és a 796/2004 rendelet 27. cikkének téves értelmezésére és alkalmazására – a bizalomvédelem elvének megsértése – alapítja.
               Ezenkívül, a megtámadott végrehajtási határozat egyéb fejezeteivel kapcsolatban a Görög Köztársaság a két alábbi megsemmisítési jogalapra hivatkozik:
            
         
               5.
            
            
               Az ötödik megsemmisítési jogalap a kölcsönös megfeleltetés rendszerében a 2011-es igénylési év tekintetében előírt 2 %-os pénzügyi átalánykorrekcióra vonatkozik, és a felperes azt a 885/2006 rendelet (5) 11. cikkének és az 1290/2005 rendelet (6) téves értelmezésére és alkalmazására – elégtelen indokolás – és a 2011-es igénylési évre vonatkozó 2 %-os átalánykorrekciót érintő ténybeli tévedésre alapítja.
            
         
               6.
            
            
               A hatodik megsemmisítési jogalap arra az összegre vonatkozik, amelyet a 2014. november 6-i Görögország kontra Bizottság ügyben hozott ítéletben (T-632/11, EU:T:2014:934) foglaltak teljesítése címén vissza kell téríteni a Görög Köztársaság részére, és a felperes e jogalapot a Bizottságnak az Európai Unió Bírósága ítéleteiben foglaltak teljesítésére vonatkozó kötelezettségéről szóló EUMSZ 266. és EUMSZ 280. cikkre, valamint az arra vonatkozó indokolás hiányosságára alapítja, hogy miért nem térítettek vissza a Görög Köztársaságnak 1 0 4 60  620,42 euró összeget a Törvényszék fent hivatkozott ítéletét követően.
            
         
      (1)  HL L 182, 39. o.
   
   
      (2)  A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 796/2004/EK bizottsági rendelet (HL L 141, 18. o.; magyar nyelvű különkiadás 3. fejezet, 44. kötet, 243. o.).
   
      (3)  A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet III. címében előírt egységes támogatási rendszer végrehajtására vonatkozó részletes szabályok megállapításáról szóló, 2009. október 29-i 1120/2009/EK bizottsági rendelet (HL L 316, 1. o.).
   
      (4)  A 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról szóló, 2009. november 30-i 1122/2009/EK bizottsági rendelet (HL L 316, 65. o.).
   
      (5)  Az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21-i 885/2006/EK bizottsági rendelet (HL L 171, 90. o).
   
      (6)  A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL L 209, 1. o.).